Komission tiedonanto neuvostolle huomautuksin varustetusta esityslistasta Brysselissä 27 päivänä kesäkuuta 2008 järjestettävässä energiayhteisön ministerineuvostossa /* KOM/2008/0322 lopull. */





[pic] | EUROOPAN YHTEISÖJEN KOMISSIO | Bryssel, 26.5.2008 KOM(2008) 322 lopullinen KOMISSION TIEDONANTO NEUVOSTOLLE huomautuksin varustetusta esityslistasta Brysselissä 27 päivänä kesäkuuta 2008 järjestettävässä energiayhteisön ministerineuvostossa KOMISSION TIEDONANTO NEUVOSTOLLE huomautuksin varustetusta esityslistasta Brysselissä 27 päivänä kesäkuuta 2008 järjestettävässä energiayhteisön ministerineuvostossa Energiayhteisön ministerineuvosto kokoontuu Brysselissä 27. kesäkuuta 2008. Komissio esittää neuvostolle huomautuksin varustetun esityslistan, josta ilmenee kunkin asian luonne. Niiden esityslistan kohtien osalta, jotka koskevat oikeudellisesti sitovien päätösten tekemistä, toimitetaan lisäksi ehdotus neuvoston päätökseksi. Huomautuksin varustettu esityslista on ministerineuvoston kokouksen alustavan esityslistan liitteenä. 1. Ilman keskustelua hyväksyttävät kohdat (A-kohdat: 1.1.–1.6.) 1.1. Energiayhteisön työohjelman täytäntöönpanoa koskeva kertomus (tiedoksi) Komissio panee kertomuksen merkille. 1.2. Energiayhteisön tilinpäätös 2007 (tiedoksi) Komissio panee tilinpäätöksen merkille. 1.3. Päätös taloudellisen vastuuvapauden myöntämisestä johtajalle ( neuvosto tekee päätöksen ) Komissio hyväksyy taloudellisen vastuuvapauden myöntämisen johtajalle Euroopan yhteisön kannasta energiayhteisön ministerineuvostossa tehtävän neuvoston päätöksen mukaisesti[1]. 1.4. Päätös verkkoon pääsyä koskevista edellytyksistä rajat ylittävässä sähkön kaupassa annetun asetuksen (EY) N:o 1228/2003 liitteen muuttamisesta 9 päivänä marraskuuta 2006 tehdyn komission päätöksen täytäntöönpanosta ( neuvosto tekee päätöksen ) Komissio hyväksyy päätöksen Euroopan yhteisön kannasta energiayhteisön ministerineuvostossa tehtävän neuvoston päätöksen mukaisesti[2]. 1.5. Pysyvän korkean tason ryhmän päätelmät (8. ja 9. kokous) (tiedoksi) Komissio hyväksyy päätelmät. 1.6. Energiatehokkuutta käsittelevän työryhmän puheenjohtajan kertomus parhaillaan toteutettavista toimista (tiedoksi) Komissio panee kertomuksen merkille. 2. Perustamissopimuksen täytäntöönpano (tiedoksi) Komissio panee kertomukset merkille. 3. Riitojen ratkaiseminen perustamissopimuksen mukaisesti (neuvosto tekee päätöksen) Komissio hyväksyy menettelyasiakirjan Euroopan yhteisön kannasta energiayhteisön ministerineuvostossa tehtävän neuvoston päätöksen mukaisesti[3]. 4. Energian toimitusvarmuus (tiedoksi) Tästä kohdasta on määrä keskustella, eikä tässä vaiheessa ole odotettavissa muodollista päätöstä. Keskustelussa komissio korostaa, että sopimuspuolten on tärkeää panna täytäntöön sähkön toimitusvarmuuden turvaamiseksi toteutettavista toimenpiteistä annettu direktiivi 2005/89/EY sekä maakaasun toimitusvarmuuden takaavista toimenpiteistä annettu direktiivi 2004/67/EY 31. joulukuuta 2009 mennessä, kuten on päätetty. Tätä varten komissio tukee periaatteessa yhteistyöryhmän perustamista. Ryhmän kokoonpano ja toiminta yksilöidään menettelyasiakirjassa, jonka sihteeristö esittää ministerineuvoston päätettäväksi joulukuussa 2008. Tässä menettelyasiakirjaluonnoksessa esitetään myös menettelyä energiayhteisön perustamissopimuksen keskinäistä apua koskevan 44–46 artiklan täytäntöönpanoa varten. 5. Energiayhteisön öljyulottuvuus (tiedoksi) Tästä kohdasta on määrä keskustella, eikä tässä vaiheessa ole odotettavissa muodollista päätöstä. Keskustelussa komissio tukee kahdesta pääkomponentista koostuvan öljyulottuvuuden kehittämistä energiayhteisön yhteydessä. Ensinnäkin öljyfoorumin perustamisen pitäisi mahdollistaa keskustelu alueellisista öljyinfrastruktuurihankkeista ja niiden edistäminen sekä alueen öljymarkkinoiden kehittäminen. Toiseksi öljyulottuvuuden pitäisi mahdollistaa öljyalaan liittyvän EU-lainsäädännön täytäntöönpano. Öljysektoriin alettaisiin soveltaa useita olemassa olevia perustamissopimuksen säännöksiä ja perustamissopimuksessa mainittuja EU-säädöksiä. Toimien piiriin voitaisiin ottaa myös uusia EU-säädöksiä, kuten jäsenvaltioiden velvollisuudesta ylläpitää raakaöljy- ja/tai öljytuotevarastojen vähimmäistasoa annettu direktiivi 2006/67/EY. Tämän direktiivin täytäntöönpano parantaisi toimitusvarmuuden tasoa alueella ja edistäisi huomattavasti liittymisen tai liittymistä edeltävän vaiheen valmistelua. 6. ENERGIAYHTEISÖN LAAJENTUMISPROSESSI (TIEDOKSI) Jos neuvosto tekee päätöksen, jolla komissio valtuutetaan neuvottelemaan Moldovan, Norjan, Turkin ja Ukrainan liittymistä energiayhteisöön koskevat yksityiskohtaiset säännöt, ja jos energiayhteisön perustamissopimukseen tehdään tarvittavat muutokset, Euroopan komissio laatii tilannekatsauksen ja määrittää toimenpiteet, jotka voisivat johtaa virallisten neuvottelujen aloittamiseen. 7. Uusiutuvat energialähteet (tiedoksi) Komissio esittelee katsauksen energia- ja ilmastopaketista käytävään keskusteluun. [1] Neuvoston päätös XX. [2] Neuvoston päätös XX. [3] Neuvoston päätös XX.